armvectores/hy_wikipedia_2023 huggingface dataset:
Կարլո Ամատի

Կարլո Ամատի (իտալերեն՝ Carlo Amati, օգոստոսի 22, 1776(1776-08-22) կամ հունիսի 19, 1776(1776-06-19), Մոնցա, Լոմբարդիա - մարտի 23, 1852(1852-03-23) կամ մայիսի 23, 1852(1852-05-23), Միլան, Իտալիա), իտալական դասականության ճարտարապետ։


== Ստեղծագործական գործունեություն ==
Վաղ երիտասարդությունից միլանական ակադեմիայում (Accademia di belle arti di Brera) զբաղեցրել է պրոֆեսորի պաշտոն, ունեցել է շատ աշակերտներ, հիմնովին նրանց ծանոթացրել է դասական ճարտարապետությանը։ Պավիայի տաճարի հաջող ձևավորումը Ամատիին բերեց Նապոլեոնից հրաման` վերջնականապես ավարտելու Միլանի տաճարը (1806), ըստ առաջին ճարտարապետի նախագծի։ Դիամոյի ճակատին գրած աշխատանքում շինարարը շարադրել է նկարագրություն «Iconografia ed ortografia del Duomo di Milano» (Միլան)։ Ամատին ակադեմիայի անդամ էր` Վիենայում, Պետերբուրգում և Ամստերդամում։ Մահացել է 1852 թվականին, թաղվել է Միլանի իր վերակառուցած Սբ. Կարլա Բորոմեո եկեղեցում (Chiesa di San Carlo al Corso):


== Հրապարակումներ ==
Օգտատերը հայտնի է որպես արվեստի մասին գրող, գրել է`

«Gli ordini di Architettura del Vignola»
«Regole del Chiaroscuro in Architettura»
«Apologia di M. Vitruvio»
«L’Architettura di M. Vitruvio»Նրա ստեղծագործությունը  «Antichità di Milano esistenti presso San Lorenzo» (1822) նկարագրում է հնագույն մարմարե աշխատանքը` ճարտարապետական և քանդակային զարդանկարների ընտրությամբ։


== Ծանոթագրություններ ==


== Գրականություն ==
Ամատի, Կարլո // Ռուսական գիտնականների և գրողների կողմից կազմված հանրագիտարանային բառարան - Սանկտ Պետերբուրգ, 1861:
Ձեռագիր

Ձեռագիր՝ գրական-գիտական աշխատության՝ ձեռքով գրված կամ մեքենագրված բնագիր, փոխաբերաբար՝ գրողի, արվեստագետի ինքնատիպություն, յուրահատկություն։


== Հնադարյան ոչ տպագիր գիրք ==
Հնադարյան ոչ տպագիր գիրք, մատյան՝ գրված աղյուսի, կավե սալիկների, պապիրուսի, մագաղաթի թղթի վրա։ Մեզ են հասել հեռավոր անցյալի գրական ու գիտական շատ ձեռագրեր, որոնք նաև գեղանկարչության, մանրանկարչության նմուշներ են։
Ձեռագրերի մեջ հանդիպում են կրկնագիր ձեռագրեր, երբ մագաղաթ չլինելու պատճառով էջերից քերել-ջնջել են նախկին բնագիրը և ընդօրինակել նորը։ Կրկնագրերն այժմ հեշտությամբ վերծանում են՝ երբեմն ի հայտ բերելով հին դարերի նշանավոր երկեր։ Այսպես է Վատիկանի գրադարանում հայտնաբերվել հռոմեացի հռետոր Կիկերոնի «Հանրապետություն» աշխատությունը, որի ջնջված բնագրի վրա ընդօրինակվել է Ս. Օգոստինոսի ատենախոսություններից մեկը։


== Հայերեն ձեռագրեր ==
Հայերեն ձեռագրերը գրվել և ընդօրինակվել են 5-18-րդ դարերում, մեծ մասամբ գրչության կենտրոններում։ Ձեռագրերն ունեն մեծ մասամբ վերջում զետեղված հիշատակարան, որտեղ նշված է ձեռագրի գրության վայրը, ժամանակը, տրված են տեղեկություններ ընդօրինակողի, նկարազարդողի և այլոց մասին։ Հնագույն շատ ձեռագրեր մեզ են հասել քայքայված, առանց հիշատակարանի։ Նման դեպքերում գրության ժամանակը որոշելու լավագույն միջոցը գրատեսակն է։
Հայերեն Ձեռագրերի ամենահին գրատեսակը երկաթագիրն է՝ իր տարատեսակներով։ Տարբեր ժամանակներում տարածված են եղել նաև գրչագիրը, բոլորգիրը, նուորգիրը, շղագիրը։ Մեզ հասած հայերեն ամենահին ամբողջական ձեռագիրը 7-րդ դարում «Վեհամոր Ավետարանն» է։


== Աշխարհի տարբեր վայրերում ==
Ներկայումս աշխարհի տարբեր վայրերում հաշվվում է հայերեն շուրջ 25 000 ամբողջական և 4000 պատառիկ ձեռագիր։ 10780 ամբողջական և 2000 պատառիկ ձեռագրեր պահվում են Երևանի Մեսրոպ Մաշտոցի անվան Մատենադարանում, 4500 ձեռագիր՝ Երուսաղեմի Մ. Հակոբյանց վանքում, 4000 ձեռագիր՝ Վենետիկի Մխիթարյան միաբանությունում, 1200 ձեռագիր՝ Վիեննայի Մխիթարյան միաբանությունում, 1000 ձեռագիր՝ Նոր Ջուղայի Ամենավփրկիչ վանքում և այլուր։
Հայերեն Ձեռագրեր կան նաև Լոնդոնի Բրիտանական թանգարանում, Փարիզի Ազգային գրադարանում, Օքսֆորդի Բոդլերյան գրադարանում, Կ. Պոլսի Ազգային պատրիարքարանում, Զմմառի վանքում և Անթիլիասում (Լիբանան), ԽՍՀՄ ԳԱ արևելագիտության ինստուտի Լենինգրադի բաժանմունքում, Աալտիկով-Շչեդրինի անվան հանրային գրադարանում, Վրացական ԽՍՀ ԳԱ հին ձեռագրերի ինստուտում, Բեռլինում, Նյու Յորքում, Վաշինգտոնում։


== Կորած ձեռագրեր ==
Հսկայական է եղել նաև հայերեն կորած-ոչնչացած ձեռագրերի քանակը։ 13-րդ դարի պատմիչ Ստեփանոս Օրբելյանի վկայությամբ՝ միայն Սյունյաց Բաղաբերդ ամրոցում 1170 թվականին սելջուկները ավարի են մատնել 10000 ձեռագիր։ Հիշատակություններ կան, որ մեծ քանակությամբ ձեռագրեր Միջին Ասիա է տարել Լենկթեմուրը։
Քիչ չեն նաև կորուստները անտերնչության, անցյալում պետական հսկողության ու հոգատարության բացակայության պատճառով։ Վերջին անգամ բազմաթիվ ձեռագրեր ոչնչացան առաջին համաշխարհային պատերազմի տարիներին։ Այսուհանդերձ, այժմ հայերեն ձեռագրերի հավաքածուների ամբողջությունը ամենահարուստներից մեկն է աշխարհում։


== Գրականություն ==
Հովսեփյան Գ., Գրչության արվեստը հին հայոց մեջ, Վաղ-պատ, 1913
Աբրահամյան Ա., Հայոց գիր և գրչություն, Ե., 1973։ Հ. Դավթյան
Վիլիամեդիանա դե Իրեգուա

Վիլիամեդիանա դե Իրեգուա (իսպ.՝ Villamediana de Iregua), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Լոգրոնիո շրջանի (կոմարկայի) կազմի մեջ։ Զբաղեցնում է 20,42 կմ2 տարածք։ Բնակչությունը կազմում է 6723 մարդ (2010 թվականի տվյալներով)։ Գտնվում է պրովինցիայի վարչական կենտրոնից 5 կմ հեռավորության վրա։


== Արտաքին հղումներ ==
Պաշտոնական կայք Archived 2008-04-22 at the Wayback Machine.
Տորտոսայի ամրոց

Տորտոսայի ամրոց (կատ.՝ Suda de Tortosa) կամ Սուդայի ամրոց (կատ.՝ Castell de la Suda, Սուդ արաբերեն նշանակում է բերդ, ամրոց), միջնադարյան պաշտպանական կառույց Իսպանիայի Կատալոնիայի ինքնավար մարզի Տորտոսա քաղաքում։ Քաղաքի գլխավոր տեսարժան վայրն է։
Հայտարարվել է Իսպանիայի պատմամշակութային հուշարձան և ստացել է RI-51-0006747 գրանցման համարը։


== Պատմություն ==
Ամրոցը քաղաքի ամենահին կառույցներից մեկն է և վերաբերում է նրա առաջին բնակիչներին։ Ռեկոնկիստայի ժամանակ ամրոցը բաժանվել է երեք մասի։ Քրիստոֆոր Դեսպուջը (կատ.՝ Cristòfor Despuig) իր «Տրակտատ Տորտոսա հայտնի քաղաքի մասին» (կատ.՝ Los Col·loquis de la insigne ciutat de Tortosa) երկում գրում է, որ Ռամոն Բերենգեր IV-ը ամրոցը մասամբ նվիրել է այն ասպետներին, ովքեր ամրոցի գրավման ժամանակ առաջին են բարձրացել նրա պատերի վրա։ Ամրոցի մի մասը հասել է Գիյեմ Ռամոն I դե Մոնկադային (կատ.՝ Guillem Ramon I de Montcada), երկրորդը՝ Պեռ դե Սենմենատին, իսկ երրորդ մասը Ռամոն Բերենգեր IV-ը թողել է իրեն։

Ամրոցի առաջին պատերը կառուցվել են հռոմեացիների իշխանության օրոք։ Հետագայում ամրոցը զարգացրել են մուսուլմանները և մասնավորապես խալիֆ 
Աբդ ար-Ռահման III-ը։ Ռեկոնկիստայի ժամանակ՝ 1148 թվականի դեկտեմբերին, ամրոցը գրավվել է Ռամոն Բերենգար IV-ի կողմից և հանձնվել Մոնկադա տանն ու տաճարականներին՝ ի նշան երախտագիտության պատերազմում իրեն օգնելու համար։
Արագոնի թագավոր Խայմե Նվաճողն ամրոցը դարձրել է իր նստավայրն ու իր հենարանը Մորելյայի, Պենիսկոլայի ու Բուրիանայի նվաճման ժամանակ։ 1294 թվականին, երբ Տորտոսան անցել է թագավորի տիրապետության տակ, ամրոցը դարձել է թագավորի նստավայր, ինչից հետո այնտեղ կառուցվել են նոր շինություններ ու պաշտպանական նոր տարրեր։ Տորտոսայի մարքիզ Ինֆանտ Ֆերանի (կատ.՝ Ferran d'Aragó i de Castella) իշխանության տարիներին ամրոցը եղել է նրա ձեռքում։ 1363 թվականին ամրոցը, ինչպես և քաղաքի գերիշխանությունը վերադարձվել է Պեդրո IV թագավորին, որից հետո ամրոցը կրկին ընդլայնվել է։
Ներկայումս ամրոցի զբոսաշրջային գրասենյակում կարելի է տեսնել երեք հին բուխարիներ ու չորս մեծ պատուհաններ, որ ստեղծված են կատալոնյան գոթիկայի (կատ.՝ Gòtic català) ոճով։ Ամրոցում պահպանվում է նաև զենքերի հավաքածուն։
Միջնադարում ամրոցում տեղավորված է եղել դատարան։ Հռամեական ամրաշինական կառույցները փակվել են 17-րդ և 18-րդ դարերի շինություններով, որ երկու հարևան բլուրները միացրել են ամրաշինական մեկ համակարգի մեջ։
Ամրոցի մուտքի մոտ գտնվում է մուսուլմանների գերեզմանոց։ 1972 թվականին այնտեղ գտնվել են 10-րդ դարի էպիտաֆիա, որում հիշատակվում է քաղաքագլուխը, և դագաղի կափարիչ (ներկայում պահվում է Տորտոսայի քաղաքային թանգարանում), որի վրա փորագրված է եղել հատված Ղուրանից։


== Պատկերասրահ ==


== Ծանոթագրություններ ==
Լասարո Բրուսոն

Լասարո Բրուսոն Բատիստա (իսպ.՝ Lázaro Bruzón Batista, ծնվել է 1982 թվականի մայիսի 2- ին), կուբացի գրոսմայստեր։ 2013 թվականի հունիսին ՖԻԴԵ-ի Էլոյի գնահատումների ցուցակում նա 2687-ն էր։ Բրուսոնը եղել է Պատանեկական շախմատի խաղերի 2000 թվականի չեմպիոն։ 2005 թվականին նա հաղթել է Շախմատի Պանամերիկյան մրցաշարում։ 2008 թվականին նա առաջին անգամ մասնակցել է Մանսերայի 35-րդ բաց մրցաշարին։


== Արդյունքների աղյուսակ ==


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Chessbase
Corus Chess 2005 - Biography of Lazaro Bruzon Archived 2006-05-15 at the Wayback Machine.
Լագուարդիա

Լագուարդիա (իսպ.՝ Laguardia), քաղաք և մունիցիպալիտետ Իսպանիայում, մտնում է Ալավա նահանգի մեջ, ինչպես նաև Բասկերի երկրի մեջ։ Մունիցիպալիտետը գտնվում է Ռիոխա Ալավեսա թաղամասում։ Բնակչությունը 1512 մարդ (2010 թվականի տվյալներով)։ Տարածքը 81,08 կմ² է։ Քաղաքը պրովինցիայի վարչական շրջանից հեռու է 44 կմ։


== Պատմություն ==
Քաղաքը հիմնադրվել է 1164 թվականին։


== Բնակչություն ==


== Արտաքին հղումներ ==
Պաշտոնական էջ


== Պատկերասրահ ==

		
		
		


== Ծանոթագրություններ ==
Դիտաբլուր

Դիտաբլուր, բլուր Հայաստանի Կոտայքի և Արարատի մարզերի սահմանագլխին, Գառնի գյուղից 6 կմ հարավ-արևմուտք։ Բարձրություն 1265 մ։


== Ծանոթագրություններ ==
Ցիբուլի (գյուղ, Պոլտավայի շրջան)

Ցիբուլի (ուկրաիներեն՝ Цибулі), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Ցիբուլի գյուղում բնակվում էր 66 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովիե Նովակի

Նովիե Նովակի (ուկրաիներեն՝ Нові Новаки), գյուղ Ուկրաինայի Ժիտոմիրի մարզի Լուգինսկի շրջանում։ Հիմնադրվել է 1888 թվականին։
2001 թվականի տվյալներով Նովիե Նովակի գյուղում բնակվում էր 112 մարդ։ Բնակավայրը զբաղեցնում է 0,45 կմ² տարածք։ Բնակչության խտությունը կազմում էր 248,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոսֆիլոտի

Մոսֆիլոտի (հուն․՝ Μοσφιλωτή), գյուղ Կիպրոսի Հանրապետության Լառնակայի շրջանի հյուսիս-արևմուտքում։ Բարձրությունը ծովի մակարդակից կազմում է 250 մետր։ Գյուղը ունի 2 եկեղեցի, մեկը գյուղի կենտրոնում՝ կառուցված 17-րդ դարում (Այիա Մարինա կամ Այիա Պարասկևի), մյուսը՝ ծայրամասում (Սենթ Մարինա), որը կոչվում է Այիա Պարասկևի։ Ըստ 2011 թվականի տվյալների քաղաքի բնակչությունը կազմել է 1110 մարդ, մեծամասնությունը հույն կիպրացիներ են։


== Ժողովրդագրություն ==


== Ծանոթագրություններ ==
Գոմեր (Մշո գավառ)

Անվան այլ կիրառումների համար տե՛ս՝ Գոմեր (այլ կիրառումներ)Գոմեր, գյուղ Արևմտյան Հայաստանում, Բիթլիսի վիլայեթի Մշո գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
NBA պարբերական առաջնության բլոկշոտերի առաջնորդների ցանկ

Բասկետբոլի ազգային ասոցիացիայի (NBA) պարբերական առաջնության բլոկշոտերի առաջնորդ, շնորհվում է տվյալ մրցաշրջանի ընթացքում խաղի ընթացքում միջինում բլոկշոտերի առավելագույն քանակ հավաքած խաղացողին։
1984-85 մրցաշրջանին Մարք Իթոնը սահմանել է NBA բոլոր ժամանակների բլոկշոտերի ընդհանուր քանակի (456) և մեկ մրցաշրջանում խաղի ընթացքում միջին ցուցանիշի (5,56) ռեկորդները։ Իսկ 1985-86 մրցաշրջանին Մաունտե Բոլը սահմանել է NBA բոլոր ժամանակների սկսնակների համար բլոկշոտերի ընդհանուր քանակի (397) և մեկ մրցաշրջանում խաղի ընթացքում միջին ցուցանիշի (5,00) ռեկորդները։ Ակտիվ խաղացողների միջև Մարկուս Կեմբին ունի բլոկշոտերի ընդհանուր քանակի լավագույն ցուցանիշը (285 բլոկշոտ 2007-08 մրցաշրջանին)։
Քարիմ Աբդուլ-Ջաբարը, Մարք Իթոնը և Մարկուս Կեմբին իրենց կարիերայի ընթացքում բլոկշոտերի լավագույն խաղացողի մրցանակին արժանացել են 4 անգամ, Ջորջ Ջոնսոնը, Հակիմ Օլաջուվոնը, Դիկեմբե Մուտոմբոն, Տեո Ռետլիֆը և Էնթոնի Դևիսը՝ 3 անգամ, իսկ Մաունտե Բոլը, Ալոնզո Մոուրնինգը, Դուայթ Հովարդը և Սերժ Իբական՝ 2 անգամ։


== Ցանկի լեգենդա ==


== NBA պարբերական առաջնության բլոկշոտերի առաջնորդներ ==


== Ծանոթագրություններ ==


== Արտաքին հղումներ ==
«NBA & ABA Year-by-Year Leaders and Records for Blocks Per Game»։ basketball-reference.com (անգլերեն)։ Sports Reference LLC։ Արխիվացված օրիգինալից 2012-05-13-ին։ Վերցված է 2011-04-29 
«NBA Blocks Leaders Year by Year»։ landofbasketball.com (անգլերեն)։ Land of Basketball։ Վերցված է 2011-04-29
Մեծ սուզակ

Մեծ սուզակ (լատ.՝ Podiceps cristatus), սուզակների ընտանիքի ջրլող թռչուն։ Նստակյաց է, տարածված։ 


== Կենսաբանական տարածումը ==
Բնակվում է լճերում, ջրամբարներում, ճահճուտներում, ձկնաբուծական լճակներում։


== Մարմնի կառուցվածքը ==
Մարմնի երկարությունը՝ 46-51 սմ է, թևերի բացվածքը՝ 85-80 սմ, կենդանի զանգվածը՝ 0,6-1,5 կգ՚։ Վիզը երկար է, բարակ։ Բնադրման շրջանում փուփուլը սև է, վզի զարդափետուրները՝ սև ու շիկակարմիր-դարչնագույն։ Հետբնադրման շրջանում փետրածածկն ավելի բաց գույնի է, մեջքը՝ մոխրագույն, մարմինը ներքևից՝ սպիտակ։ Կտուցը երկար է, վարդագույն։ Հաճախ, հատկապես ձմռանը, հանդիպում է թաքստոցից և ջրափերից հեռու։ Անթերի լողորդ է. կեր հայթայթելու համար կամ վտանգի պահին կարող է սուզվել ջրի ամենախորը շերտերը։ Թռիչքի է դիմում ծուլորեն. թևերի թափահարման օգնությամբ վազքով բավական տարածություն է անցնում ջրի մակերեսով, ապա օդ բարձրանում։


== Բազմացումը ==
Բնադրազույգեր է կազմում մարտի 1-ին կեսից մայիսի սկիզբը։ Բույնը լողացող հարթակ է՝ ճահճաբույսերից։ Բնադրում է եղեգնուտում։ Բներում առաջին ձվերը հայտնվում են ապրիլի 1-ին կեսից մայիսի վերջ։ Դնում է 56 մմ տրամագծով, կավճագույն-սպիտակ 1-7 ձու։ Թխսակալում է 25- 27 օր։ Բնից հեռանալիս ձվերը քողարկում է՝ ծածկելով եղեգի կտորներով։ Ձվերի կորստի դեպքում թխսման բնազդով բույն է բերում ձվերի չափի և գույնի առարկաներ ու թխսակալում որոշ ժամանակ։ Ձագերը բներում հայտնվում են մայիսի վերջ-հունիսին։ Մայր թռչունը ձագերին տեղափոխում է մեջքին՝ փետուրների մեջ առած, և անկորուստ կարող է սուզվել ջրի խորքերը։ Ձագերը թռիչքի պատրաստ են կյանքի 50-56-րդ օրը։ Սնվում է մանր ձկներով, ջրային անողնաշարավորներով, բույսերով։


== Պատկերասրահ ==
Բիշկազի

Բիշկազի (ռուս.՝ Бишкази, բաշկիրերեն՝ Бишкәзә, թաթ.՝ Бишкәҗә), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 380 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սյոմակի (գյուղ, Ժմերինկայի շրջան)

Անվան այլ կիրառումների համար տե՛ս՝ ՍյոմակիՍյոմակի (ուկրաիներեն՝ Сьомаки), գյուղ Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Սյոմակի գյուղում բնակվում էր 1 029 մարդ։ Բնակավայրը զբաղեցնում է 1,82 կմ² տարածք։ Բնակչության խտությունը կազմում էր 565,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արփալըկ

Արփալըկ, լեռնագագաթ լեռնային Կիլիկիայում, Կիլիկիյան Տավրոս լեռնահամակարգում, Բուլղար լեռներում։ Արևմտահայերեն տառադարձությամբ՝ Արփալըգ։ Գտնվում է Մենևշեսու գետի հովտում, Ուչթեփե և Դելիքկայա լեռնագագաթների միջև։


== Ծանոթագրություններ ==
Կերոլ (Կանտալի գավառ)

Կերոլ (ֆր.՝ Cayrols), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 241 մարդ, բնակչության խտությունը` 26.14 մարդ/կմ²։ Բնակավայրը զբաղեցնում է 9.22 կմ² տարածք։


== Աշխարհագրություն ==
Գտնվում է Փարիզ քաղաքից 450 կմ հարավ, Կլերմոն Ֆերան քաղաքից` 125 կմ հարավ-արևմուտք, Օրիյակ քաղաքից` 20 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 173 աշխատունակ (15-64 տարեկան)  բնակիչ, որոնցից ակտիվ էին 136-ը, իսկ ոչ ակտիվները` 37։ Ակտիվության ցուցանիշը կազմում է 78,6 %։ 136 աշխատունակ մարդկանցից աշխատել է 119 անձ (71 տղամարդ և 48 կին)։ Գործազուրկ են եղել 17 անձ (8 տղամարդ և 9 կին)։ 37 անաշխատունակներից 11-ը եղել են աշակերտներ կամ ուսանողներ, 15-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էդիթ Սյոդերգրան

Էդիթ Իռեն Սոդերգրան ( ապրիլի 4, 1892(1892-04-04)[…], Սանկտ Պետերբուրգ, Ռուսական կայսրություն - հունիսի 24, 1923(1923-06-24) կամ հունիսի 23, 1923(1923-06-23), Roshchino, Վիբորգի նահանգ, Ֆինլանդիա) - հայտնի շվեդերեն գրող ֆինն բանաստեղծուհի։


== Կենսագրություն ==
Էդիթ Սեդերգրանը ծնվել է 1892 թվականի ապրիլի 4-ին Սանկտ Պետերբուրգում՝ Վիբորգյան կողմում, ֆիննական շվեդների ապահովված ընտանիքում։ Ընտանիքում խոսել են միայն Շվեդերեն։ Էդիթի հայրը՝ ինժեներ Մաթիաս Սեդերգրանը, վիբորգյան կողմում Նոբելի գործարանում մեխանիկ էր և սղոցարանի տնօրեն։ Ապագա բանաստեղծուհին ընդամենը 3 ամսական էր, երբ ծնողները տեղափոխվեցին Ռայվոլա, որտեղ նա ապել է մինչև 1902 թվականը։ 1902 թվականի աշնանը ծնողները Էդիթին տվել են սովորելու Պետերբուրգի ամենահեղինակավոր գերմանական կանանց` Նեվսկի Պրոսպեկտում գտնվող Պետրիշուլա վարժարանը։ Նա լավ էր սովորում, շատ էր կարդում, այդ թվում ՝ Մուսեն, Ռիլկեն, Ստրինդբերգ։
Նա սկսեց բանաստեղծություններ գրել գիմնազիայի վաղ տարիներին և տարբեր լեզուներով։ 15 տարեկան հասակում նրա 238 դպրոցական բանաստեղծություններից`26-ը գրվել է շվեդերեն, 5-ը`ֆրանսերեն, մեկը` ռուսերեն, մնացածը` գերմաներեն։ «Ես չգիտեմ ում հետ եմ տանում իմ երգերը, չգիտեմ, թե վաղը ինչ լեզվով կգրեմ», - գրում է Էդիթը իր օրագրում, բայց ավելի ուշ նա գրել և հրատարակել է միայն շվեդերեն։ Մինչև 1908 թվականը մայր և դուստր ապրում էին Սանկտ Պետերբուրգում, և միայն ամառը անցկացնում էր Ռայվոլում։ 1908  թվականի ամռանը  Էդիթի հայրը մահացավ տուբերկուլյոզից, և այդ տարվա ուշ աշնանը պարզվել է, որ 16-ամյա Էդիթը ժառանգել է հոր հիվանդությունը։ Մայրը նրան տարել է Ֆինլանդիայի տուբերկուլյոզային առողջարան Նումմելա քաղաքում։
1908-1914 թվականներին Էդիթը բուժվում էր առողջարանում ՝ Նումմելում և շվեյցարական Դավոս քաղաքում։ Նույն ժամանակահատվածում նա մոր հետ ճանապարհորդում է Եվրոպայում ։ 1914 թվականին նրանք վերադարձել են Ռայվոլա, որտեղ Էդիթը մնաց մինչև իր կյանքի վերջը ՝ կատարելով ընդամենը մի քանի ուղևորություններ դեպի Պետերբուրգ և Հելսինկի։ Հայրենի Ռաիվոլան միշտ եղել է պայծառ կղզի իր կյանքում։ Էդիթը սիրավեպ է սկսել իրենից 16 տարի  մեծ տղամարդու հետ, որը ֆիզիոթերապևտ էր Թերիոկիում։ Նրանց սիրավեպը տևել է մինչև 1915 թվականի ուշ ձմեռը, երբ նա գնաց ռազմաճակատ։ Դրանից հետո նրանք երբեք չեն տեսել միմյանց։
1916 թվականին Հելսինկիում տպագրվեց Էդիթ Սեդերգրանի (շվեդերեն) բանաստեղծությունների առաջին ժողովածուն։ Այն պարզապես կոչվում էր «Բանաստեղծություններ»։
Քաղաքացիական պատերազմի ավարտից հետո Էդիթի առողջույունը կրկին վատացավ։ Նա մահացել է 1923 թվականին Ռայվոլում ՝ 31 տարեկան հասակում։ Երկրորդ աշխարհամարտի տարիներին նրա տունը քանդվեց։
Հետմահու հրատարակվեց Էդիթ Սեդերգրանի բանաստեղծությունների երկրորդ գիրքը ՝ «Երկիր, որը չկա այնտեղ»։ Նրա բանաստեղծությունները գրվել են բանաստեղծի կարճ կյանքի վերջում։ Գիրքը կազմել է գրականագետ Հագար Օլսոնը։
Էդիթ Սեդերգրանը իր կյանքի ընթացքում չի եղել արժանիորեն ճանաչված, բայց այժմ համարվում է Սկանդինավիայի ամենանշանակալի բանաստեղծներից մեկը։ 


== Ծանոթագրություններ ==


== Հղումներ ==
Կարճ կենսագրություն )
Կենսագրություն )
Կրասնի Յար (գյուղ, Վոլչանսկի շրջան)

Անվան այլ կիրառումների համար տե՛ս՝ Կրասնի ՅարԿրասնի Յար (ուկրաիներեն՝ Красний Яр), գյուղ Ուկրաինայի Խարկովի մարզի Վոլչանսկի շրջանում։ Բնակավայրը նախկինում նաև անվանվել է Գորբատոե։ Հիմնադրվել է 1795 թվականին։
2001 թվականի տվյալներով Կրասնի Յար գյուղում բնակվում էր 25 մարդ։ Բնակավայրը զբաղեցնում է 0,178 կմ² տարածք։ Բնակչության խտությունը կազմում էր 140,45 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անաբասիս

Անաբասիս, «Նահանջ Բյուրոց» (հունարեն՝ Ἀνάβασις - վերելք, շարժում երկրի խորքով), Քսենոփոնի պատմա-հուշագրական երկը։ Բաղկացած է 7 գրքից, որոնցում նկարագրված է մ.թ.ա. 401 թվականին գահատենչ Կյուրոս Կրտսերի վարձկան ուժերի՝ 10 հազար հույների անհաջող արշավանքը Աքեմենյան թագավոր Արտաքսերքսես II դեմ և Կունաքսայի (Միջագետք) ճակատամարտում պարտվելուց հետո նրանց նահանջը Հայաստանի վրայով դեպի Սև ծով։ Հեղինակը մասնակցել է ամբողջ արշավանքին ու նահանջին (հելլեն զորավարների նենգաբար սպանվելուց հետո նա նահանջող զորքի հրամանատարն էր)։ Անաբասիսը արժանահավատ և անփոխարինելի սկզբնաղբյուր է հատկապես Հայաստանի հնագույն պատմության ուսումնասիրման համար։ Անաբասիսում Հայաստանը պատկերված է իբրև ընդարձակ երկիր որի սատրապն էր Օրոնտեսը, իսկ արմատական մասում հյուպարքոս էր Տիրիբազոսը։ Ըստ Անաբասիսի, Հայկական լեռնաշխարհը բնակեցված է եղել, հիմնականում, հայերով։ Արևելյան Տիգրիսից մինչև Արաքսի վերին հոսանքը հելլեններն անցել են հայկական գյուղերով։ Անաբասիսի տվյալների համաձայն, Հայաստանի բնակչության գլխավոր զբաղմունքը գյուղատնտեսությունն էր։ Գյուղերում «տները լեցուն էին» մթերքներով (ցորեն, գարի, հաց, գարեջուր, անուշաբույր գինիներ, ընդեղեն, քունջութի, նշի և բևեկնի յուղ, կենդանական ճարպ և այլն)։ Երկրագործության տեսակարար կշիռը մեծ էր Հայաստանի տնտեսության մեջ, հանգամանք, որը կարևոր նշանակություն ուներ պետականության կազմավորման ընթացքի համար։ Անաբասիսի տվյալներից երևում է, որ Հայաստանում տիրապետող է եղել գյուղական-տերիտորիալ համայնքը։ Անաբասիսը տեղեկություններ է հաղորդում նաև Հայաստանի սատրապային վարչակարգի մասին։ Հիշատակվում են գյուղերում կանգնած ապարանք-ամրոցներ, որոնք պատկանել են սատրապներին։ Օրոնտեսի զորքը հայերից էր բաղկացած։ Սատրապն օգտվում էր նաև վարձկաններից։ Հայաստանի Աքեմենյան ժամանակաշրջանի նյութական մշակույթի ուսումնասիրման համար կարևոր են գյուղական ճարտարապետության, զենքերի, կենցաղային առարկաների մասին տեղեկությունները։ Անաբասիսը որոշ պատկերացում է տալիս մ.թ.ա. 5-6-րդ դարերի Հայաստանի քաղաքական վիճակի մասին, լուսաբանում հին հայկական հասարակության կյանքի տարբեր կողմերը։ Անաբասիսի շնորհիվ հելլենները ծանոթացան պարսկական ընդարձակածավալ տերության ներքին թուլությանը և հող պատրաստվեց Ալեքսանդր Մակեդոնացու արշավանքի համար։ Անաբասիսը իր պատմագիտական ու գեղարվեստական արժանիքների համար դարեր շարունակ եղել է ընթերցանության հաճելի գիրք, որն այսօր ևս առինքնում է պատմաբաններին, ռազմական գործիչներին և աշխարհագրագետներին։ 1970 թվականին Երևանում լույս տեսավ Անաբասիսի հայերեն թարգմանությունը (թարգմանված և ծանոթագրված Կրկյաշարյան, Սիմոն Միսակի)։


== Արտաքին հղումներ ==
Անաբասիսը Երևանի Պետական Համալսարանի Իջևանի Մասնաճյուղի Գրադարանում
Անաբասիսը գրապահարանում
Անաբասիսը գուտենբերգի նախագծում
Հայաստանի ազգային ագրարային համալսարանի էլեկտրոնային գրացուցակ
Շնորհալին (ֆիլմ)

«Շնորհալին» (անգլ.՝ Gifted), ռեժիսոր Մարկ Ուեբի ամերիկյան դրամատիկ ֆիլմը։ ԱՄՆ-ում ֆիլմի պրեմիերան կայացել է 2017 թվականի ապրիլի 7-ին, իսկ Ռուսաստանում՝ 2017 թվականի հունիսի 1-ին։


== Սյուժե ==
Ֆիլմը պատմում է յոթամյա շնորհալի մի աղջկա մասին, որի խնամակալությունը ստանձնելու համար պայքարում են մորեղբայրն ու տատը։


== Դերերում ==


== Արտադրություն ==
2015 թվականի օգոստոսին հայտարարեցին, որ Ֆրենկ Ադլերի դերի համար ընտրվել է դերասան Քրիս Էվանսը։ 2015 թվականի սեպտեմբերին դերասանական կազմին միացան Մաքենա Գրեյսը, Օկտավիա Սփենսերը, Լինդսի Դունքանը և Ջենի Սլեյթը։ 2015 թվականի նոյեմբերին դերասանուհի Ջուլի Էն Էմերին միացավ ֆիլմին Փաթիե դերով։


===== Նկարահանումներ =====
2015 թվականի հոկտեմբերին սկսվել են հիմնական նկարահանումները, որոնք ընթացել են Ջորջիա նահանգի Սավաննա և Թայբի-Այլենդ քաղաքներում։


== Քննադատություն ==
Ֆիլմը կինոքննադատների կողմից հիմնականում ստացել է դրական արձագանքներ։ Rotten Tomatoes կայքում ֆիլմն ունի 70 % վարկանիշ՝ հիմնված 135 գրախոսությունների վրա՝ 6,3 միջին միավորով։ Metacritic կայքում ֆիլմը գնահատվել է 100-ից 60 միավորով՝ հիմնված քննադատների 33 գրախոսությունների վրա, որը համապատասխանում է «խառը կամ միջին կարգավիճակին»։ CinemaScore կայքում հանդիսատեսները գնահատել է A (A+-ից F գնահտաման սանդղակ)։


== Ծանոթագրություններ ==
Զալիզնյա

Զալիզնյա (ուկրաիներեն՝ Залізня), գյուղ Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Զալիզնյա գյուղում բնակվում էր 177 մարդ։ Բնակավայրը զբաղեցնում է 0,85 կմ² տարածք։ Բնակչության խտությունը կազմում էր 208,24 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լուցիկովկա

Լուցիկովկա (ուկրաիներեն՝ Луциківка), գյուղ Ուկրաինայի Սումիի մարզի Բելոպոլիեի շրջանում։ Հիմնադրվել է 17-րդ դարում։
2001 թվականի տվյալներով Լուցիկովկա գյուղում բնակվում էր 590 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զալեսիե (գյուղ, Չեմերովեցի շրջան)

Անվան այլ կիրառումների համար տե՛ս՝ ԶալեսիեԶալեսիե (ուկրաիներեն՝ Залісся), գյուղ Ուկրաինայի Խմելնիցկիի մարզի Չեմերովեցի շրջանում։
2001 թվականի տվյալներով Զալեսիե գյուղում բնակվում էր 260 մարդ։ Բնակավայրը զբաղեցնում է 0,686 կմ² տարածք։ Բնակչության խտությունը կազմում էր 379,01 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խոտորակն (աղբյուր)

Խոտորակն, աղբյուր Հայաստանի Արարատի մարզում` Խոսրովի անտառ արգելոցի տարածքում, Վեդի քաղաքից 2 կմ հյուսիս։


== Ծանոթագրություններ ==
Ջեյկոբ Լոֆլենդ

Ջեյկոբ Լոֆլենդ (անգլ.՝ Jacob Lofland, (հուլիսի 30, 1996(1996-07-30), Briggsville, Ելի շրջան, Արկանզաս, ԱՄՆ), կինոյի և հեռուսատեսության ամերիկացի դերասան։


== Կենսագրություն ==
Ջեյկոբ Սեթ Լոֆլենդը ծնվել է 1996 թվականի հուլիսի 30-ին  Բրինգսվիլլ[en] (Ելի շրջան (Արկանզաս),  Արկանզաս (նահանգ), ԱՄՆ)։ Նրա հոր անունը Բիլլի է, մոր անունը՝ Դեբրա։ Լոֆլենդը առաջին անգամ լայն էկրաններին հայտնվել է 16 տարեկանում, հանդես գալով «Մադ» ֆիլմում, 2 տարի անց տեղի է ունեցել դերասանի դեբյուտը հեռուստատեսության մեջ «Արդարադատություն» սերիալում։


== Ֆիլմագրություն ==
Իր կարիերայի 7 տարվա ընթացքում (2012 թվականի մայիսից 2019 թվականի օգոստոս) նկարահանվել է 9 ֆիլմերում և սերիալներում։

Լայն էկրան2012 — «Մադ» / Mud, Նեկբոուն
2014 — Փոքր պատահարներ[en] / Little Accidents, Օուեն Բրիգս
2015 — «Լաբիրինթոսում վազողը։ Փորձություն կրակով» / Maze Runner: The Scorch Trials, Արիս
2016 — «Ջոնսի ազատ նահանգը» / Free State of Jones, Դենիել
2017 — «Դեպի հյուսիս[en]» / Go North, Ջոշ
2018 — «Լաբիրինթոսում վազողը։ Մահվան դեղ» / Maze Runner: The Death Cure, ԱրիսՀեռուստատեսություն2014 — «Արդարադատություն» / Justified, Կենդալ Կրոուի (10 սերիայում)
2015 — «Տեխասի ապստամբությունը[en]» / Texas Rising, Կոլբի Փիթ (5 սերիայում)
2017 — «Որդի»/ The Son, Իլան Մակալոուն երիտասարդ ժամանակ (20 սերիայում)


== Մրցանակներ և անվանակարգեր ==
2014,  — «Անկախ ոգին» (Ռոբերտ ՈՒոլթմանի մրցանակ) «Մադ» ֆիլմում իր դերի համար, Հաղթանակ (բաժանված է 2 ռեժիսորների և 10 դերասանների հետ)
2014 — «Լեոնարդոյի Ձին» Միլանի միջազգային կինոփառատոնի ժամանակ, «Երկրորդ պլանի լավագույն դերասանը» անվանակարգում՝ Փոքր պատահարներ[en] ֆիլմում դերի համար — Առաջադրանք.
2016 — «Երիտասարդ դերասան», «Լավագույն դերը լիամետրաժ ֆիլմում, երկրորդ պլանի երիտասարդ դերասան(14—21)» «Լաբիրինթոսում վազողը։ Փորձություն կրակով» ֆիլմում դերի համար - Առաջադրանք


== Ծանոթագրություններ ==


== Արտաքին հղումներ ==
Սոցիալական կայքերում՝ Twitter
Կայքեր՝ AllMovie, AlloCine,CSFD, Դանիայի ազգային ֆիլմագրություն, Internet Movie Database,  КиноПоиск
Չափորոշչային վերահսկողություն` GND, LCCN, VIAF,
Աստերոիդների ցանկ (195201-195300)

Աստերոիդների ցանկ (195101-195200)  • Աստերոիդների ցանկ  • Աստերոիդների ցանկ (195301-195400)
 Աստերոիդների ցանկ (195101-195200)  • Աստերոիդների ցանկ  • Աստերոիդների ցանկ (195301-195400)
Նովո-Միխայլովսկոե

Նովո-Միխայլովսկոե (ռուս.՝ Ново-Михайловское), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 290 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կըզըլքիլիսա (Էրզրումի գավառ)

Կըզըլքիլիսա, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 50 կմ հյուսիս-արևելք, Ծաղկավետ լեռան արևելյան փեշերին։


== Պատմություն ==
1828 թվականին գյուղի հայ բնակչության մի մասը գաղթել և բնակություն է հաստատել Վրաստանի Ծալկայի շրջանի Ղզըլքիլիսա գյուղում։


== Բնակչություն ==
XX դարի սկզբին ուներ 35 տուն հայ և 30 տուն թուրք բնակիչ։ Հայերի մի մասը այստեղ էր եկել Համշենից։


== Տնտեսություն ==
Բնակչության հիմնական զբաղմունքը հողագործությունն ու արհեստներն էր։


== Պատմամշակութային կառույցներ ==
Կըզըլքիլիսան ուներ Ս. Նշան անունով եկեղեցի։


== Կրթություն ==
Գյուղում գործում էր հայկական վարժարան, որն 1870-ական թվականներին ուներ 40 աշակերտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Նաբիլ Աբիդալլա

Նաբիլ Աբիդալլա (հոլ.՝ Nabil Abidallah, օգոստոսի 5, 1982(1982-08-05), Ամստերդամ, Նիդերլանդներ), հոլանդացի ֆուտբոլիստ, որն ավարտել է իր կարիերան, հանդես է եկել որպես կիսապաշտպան և հարձակվող։


== Ակումբային կարիերա ==
Նաբիլ Աբիդալլան իր ֆուտբոլային կարիերան սկսել է Ամստերդամի «Այաքս» ակումբում, սակայն թիմի հիմնական կազմում չի խաղացել։ 2000 թվականին Նաբիլը տեղափոխվել է անգլիական «Իպսվիչ Թաուն» ակումբ, որի կազմում անցկացրած չորս տարիների ընթացքում նա մասնակցել է ընդամենը 6 խաղի․ թիմի կազմում իր դեբյուտը կատարել է 2001 թվականի փետրվարի 24-ին՝ Անգլիայի առաջնության՝ «Էվերթոնի» դեմ խաղում, որն ավարտվել է 2:0 հաշվով հօգուտ «Իպսվիչի»։
2004 թվականի հունվարին Նաբիլը վարձավճարով տեղափոխվել է «Նորթհեմփթոն Թաուն», որը հանդես էր գալիս Անգլիայի 3-րդ դիվիզիոնում։ Ամռանը խաղացողը հեռացել է «Իպսվիչից» ազատ գործակալի կարգավիճակով, քանի որ ակումբի հետ նրա պայմանագրի ժամկետն ավարտվել էր։ Ավելի ուշ նա խաղացել է Անգլիայի ստորին լիգաների «Հեյբրիջ Սուիֆտս» և «Կլեկտոն» ակումբներում։ Այնուհետև Աբիդալլան վերադարձել է Նիդեռլանդներ և խաղացել «Ալսմեր» ակումբում։


=== «Ֆեսբերգս» ===
2008 թվականին Նաբիլը պայմանագիր է կնքել շվեդական «Ֆեսբերգս» ակումբի հետ, որը խաղում էր Շվեդիայի ֆուտբոլի լիգայի երկրորդ դիվիզիոնում։ Թիմում նա խաղացել է հինգերորդ համարի ներքո։ Դեբյուտը կատարել է ապրիլի 13-ին, «Լահոլմ» ակումբի հետ խաղում։ Առաջնության երրորդ փուլում Նաբիլը խփել է իր իր առաջին գոլը ակումբի կազմում՝ գրավելով «Ահլաֆորս» ակումբի դարպասը։ Սեպտեմբերին «Լերիե-Անգերեդսի» դեմխաղում Աբիդալլան իր կարիերայում առաջին անգամ ձևակերպել է հեթ-տրիկ։
Մրցաշրջանի ընթացքում նա մասնակցել է 19 խաղի՝ դառնալով հինգ գոլի հեղինակ։ Երկրորդ մրցաշրջանում ֆուտբոլիստը հազվադեպ է հայտնվել դաշտում․ նա մասնակցել է ութ խաղի՝ հիմնականում դուրս գալով փոխարիման։  Վերջին անգամ նա դաշտ է դուրս եկել 2009 թվականի սեպտեմբերի 12-ին «Ասմունդտորպսի» դեմ արտագնա խաղում։


=== «Տորես» ===
2009 թվականի օգոստոսի վերջին Աբիդալլան մեկնել է մասնակցելու իտալական Սերիա C2-ի «Տորես» ակումբում, իսկ հետագայում պայմանագիր է կնքել ակումբի հետ։


== Ծանոթագրություններ ==


== Արտաքին հղումներ ==
Ֆուտբոլիստի էջը Dutchplayers.nl կայքում
Կաուբի (գյուղ, Պիդռալա շրջան)

Անվան այլ կիրառումների համար տե՛ս՝ ԿաուբիԿաուբի (էստ․՝ Kaubi), գյուղ Էստոնիայի Վալգամաա նահանգի Պիդռալա շրջանում։
2011 թվականի տվյալներով գյուղում բնակվում էր 9 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պաշուկի (այլ կիրառումներ)

Պաշուկի, կարող է վերաբերել՝

Պաշուկի - գյուղ, Ուկրաինայի Խմելնիցկիի մարզի Շեպետովի շրջանում
Պաշուկի - գյուղ, Ուկրաինայի Խմելնիցկիի մարզի Սլավուտայի շրջանում
Խուզող մրմզուկ

Խուզող մրմզուկ, մկնատամ (լատ.՝ Dermatomycosis), մարդկանց և կենդանիների սնկային հիվանդություն։ Ախտահարվում են մաշկը, եղունգները, մազերը։
Խուզող մրմզուկի նկատմամբ զգայունակ են տավարը (ավելի հաճախ մատղաշը), ձիերը, շները և կատուները։ Հիվանդության հարուցիչները տրիխոֆիտոն և միկրոսպորում սնկերն են։ Ձմռանը խուզող մրմզուկն ունենում է զանգվածային բնույթ։ Գաղտնի շրջանը 6—30 օր է։ Մաշկի ախտահարված շրջաններում առաջանում են բշտեր, մազերը թափվում են։ Ախտորոշում են կլինիկական նշաններով և մանրադիտակով։ Անհրաժեշտ է բացառել քոսը։ Բուժումը՝ յոդի, քլորի պատրաստուկներ, 1 —1, 5% յուգլոնի քսուք, անտիբիոտիկներ և այլն։ Կանխարգելման նպատակով պարբերաբար ախտահանում են անասնաշենքերը և գույքը, բարելավում կերակրման և խնամքի պայմանները։ Տավարին կարելի է իմունացնել ՏՖ-130 վակցինայով։ 


== Տես նաև ==
Վարակիչ հիվանդություններ
Մարկտլ

Մարկտլ (գերմ.՝ Marktl), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Մտնում է Ալտյոտինգի շրջանի կազմի մեջ։ Բնակչությունը 2700 մարդ է (ըստ 2010 թվականի դեկտեմբերի 31-ի)։ Տարածքը 19,57 կմ² է։ Պաշտոնական կոդ՝ 09 1 71 133։


== Ծանոթագրություններ ==


== Արտաքին հղումներ ==
Պաշտոնական էջ
Միջատակերներ

Միջատակերներ, (լատ.՝ Insectivora), կաթնասուն կենդանիների կարգ։ Մարմնի երկարությունը 3-39 սմ է։ Դունչը սուր է, վերջանում է շարժուն կնճիթով։ Աչքերը փոքր են, որոշ տեսակների մոտ՝ մաշկի տակ ծածկված։ Միջատակերների մեծամասնության մարմինը պատված է խիտ, կարճ մազերով (խլուրդներ, սրնչակներ, մշկամկներ), հազվադեպ՝ ցցամազերով (տենրեկներ) կամ ասեղներով (ոզնիներ)։ Գունավորումը միատոն է, գորշ, թուխ կամ սև, երբեմն՝ բծավոր։ Որոշ տեսակների պոչը կարճ է (ոզնիներ), մյուսներինը՝ երկար, համարյա մարմնի չափ (մշկամկներ)։ Մաշկային գեղձերը լավ են արտահայտված և առանձին միջատակերների մոտ արտադրում են սուր հոտով արտազատուկ։ Լավ զարգացած է գլխուղեղի փոքր հոտառության բաժինը, կիսագնդերը փոքր են և հաճախ չեն ծածկում ուղեղիկը, տեսողությունը թույլ է։ Միջատակերների կարգը ընդգրկում է 9 ընտանիք։
Ալիղամարլու

Ալիղամարլու, գյուղ Արևելյան Հայաստանում, Երևանի նահանգի Սուրմալուի գավառում, Իգդիր գյուղաքաղաքից փոքր-ինչ հյուսիս-արևելք։
XIX դարի 30-ական թթ.-ին այստեղ էին գաղթել Պարսկահայաստանից` 64, իսկ Արևմտյան Հայաստանի տարբեր գավառներից 37 ընտանիք (514 բնակիչ) հայեր։ XX դարի սկզբին ուներ 1045 հայ բնակիչ (126 տուն)։
Ալիղամարլուի բնակչությունը հիմնականում զբաղվում էր երկրագործությամբ ու անասնապահությամբ։
Մինչև 1918 թ.-ը գյուղն ուներ հայկական եկեղեցի և դպրոց։ 1920 թ.-ին Ալիղամարլուի բնակիչների մեծ մասը գաղթել և բնակություն է հաստատել Արևելյան Հայաստանում։
Ալիղամարլուում է ծնվել Սովետական միության հերոս Վարդգես Ռուստամյանը (ծնվ. 1908 թ.)։


== Ծանոթագրություններ ==
Կաուրովո (գյուղ, Սիչովսկի շրջան)

Կաուրովո (ռուս.՝ Каурово), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալերսհաուզեն

Ալերսհաուզեն (գերմ.՝ Allershausen), համայնք Գերմանիայի Դաշնային Հանրապետության հարավ-արևելքում՝ Բավարիայի երկրամասի (Վերին Բավարիա) Ֆրայզինգի շրջանում։ Ըստ 2010 թվականի մարդահամարի տվյալների, համայնքի բնակչությունը կազմում է 5015 մարդ։
Համայնքը զբաղեցնում է 26,56 կմ² տարածք։ Փոստային ինդեքսը՝ 85391։ Համայնքի բնակչության լեզուն համարվում է գերմաներենը։


== Ծանոթագրություններ ==


== Արտաքին հղումներ ==
Ալերսհաուզենի պաշտոնական կայքը
(8699) 1993 FO48

(8699) 1993 FO48, աստերոիդ աստերոիդների հիմնական գոտում։ Հայտնաբերվել է 1993 թվականի մարտի 19-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 2,889235 ա. մ., առավելագույնը մոտենում է 2,5616 ա. մ. հեռավորության վրա և հեռանում 3,2169 ա. մ.։ Արեգակի շուրջ մեկ ամբողջական պտույտ է կատարում 1793,8 երկրային օրվա ընթացքում, իր ուղեծրով շարժվելով միջինում 0,200692 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8699) 1993 FO48 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դենիել Սնուքս

Դենիել Յակոբուս Սնուքս (անգլ.՝ Daniel Snoeks, հուլիսի 12, 1994(1994-07-12), Ավստրալիա), ավստարլիացի մոդել, հեռուստատեսային աստղ, տատու արտիստ և նկարիչ, ով իր գործունեությամբ զբաղվում է Հարավային Կորեայում։ Նա «Non-Summit» հաղորդման դերասանական կազմի անդամ է։ 2014 թվականի հոկտեմբերին նա վարել է «Saturday Night Live Korea» հաղորդումը։


== Կենսագրություն ==
Դենիել Սնուքսի հայրը հոլանդացի է, իսկ մայրը՝ Պապուա Նոր Գվինեացի։ 4 տարեկանում հասակում սկսել է զբաղվել է տեկվանդոյով, իսկ 16 տարեկանում արդեն ավստրալիական ազգային խմբի անդամ էր։ VIXX խմբի անդամ Ռավիի համար նա նկարել է նեյլ արթ՝ VIXX LR - Beautiful Liar տեսահոլովակի համար։


== Ֆիլմագրություն ==


=== Հեռուստասերիալներ ===


=== Մասնակցությունը այլ երաժշտական տեսահոլովակներին ===


== Ծանոթագրություններ ==


== Արտաքին հղումներ ==
Դենիել Սնուքս Ինստագրամում
(6820) Բայլ

(6820) Բայլ (անգլ.՝ Buil), աստերոիդ աստերոիդների հիմնական գոտում։ Հայտնաբերվել է 1985 թվականի դեկտեմբերի 13-ին CERGA հետազոտական կենտրոնի կողմից Կոսոլում։
Միջին հեռավորությունը Արեգակից կազմում է 2,854498 ա. մ., առավելագույնը մոտենում է 2,6324 ա. մ. հեռավորության վրա և հեռանում 3,0766 ա. մ.։ Արեգակի շուրջ մեկ ամբողջական պտույտ է կատարում 1761,54 երկրային օրվա ընթացքում, իր ուղեծրով շարժվելով միջինում 0,204366 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6820) Բայլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պուերտո դե լա Կրուս

Պուերտո դե լա Կրուս (իսպ.՝ Puerto de la Cruz, իսպաներենից բառացի թարգմանած՝ նշանակում է Խաչի նավահանգիստ), համայնք և քաղաք Իսպանիայում՝ Սանտա Կրուս դե Տեներիֆե պրովինցիայում, Կանարյան կղզեխմբի Տեներիֆե կղզու հյուսիսային մասում։ Նավահանգիստ է։ Ավտոմայրուղով կապված է պրովինցիայի վարչական կենտրոնի՝ Սանտա Կրուս դե Տեներիֆե քաղաքի հետ։ Զբաղեցնում է  8,73 կմ² տարածք (այդ ցուցանիշով ամենափոքր համայնքն է Տեներիֆեում)։ Բնակչության թվաքանակը 2018 թվականի տվյալներով եղել է 30.483 , 2020 թվականի տվյալներով՝ 30 492: Հարևան Լա Օրոտավա և Լոս Ռեալեխոս բնակավայրերի հետ կազմում է ագլոմերացիա, որտեղ ապրողների թիվը 2019 թվականին եղել է  108.721: 
Պուերտո դե լա Կրուսը զբոսաշրջային կենտրոն է. պատմականորեն եղել է Կանարյան կղզիներում առաջին զբոսաշրջային վայրը, որտեղ 1886 թվականին բացվել է կղզեխմբի առաջին առողջարանը, միաժամանակ դարձել է Եվրոպայում գործարկված իսպանական առաջին զբոսաշրջային ուղղությունը։


== Բնակչություն ==


== Պատկերասրահ ==

		
		
		
		
		
		
		
		


== Տես նաև ==
Պուերտո դե լա Կրուսի հնագիտական թանգարան


== Ծանոթագրություններ ==


== Արտաքին հղումներ ==

Web: www.puertodelacruz.es
Web-news: www.puertodelacruz.com
Официальная страница Пуэрто-де-ла-Крус
Ayuntamiento de Puerto de la Cruz
Այգեշատ (գինի)

Այգեշատ, թնդեցված տեսակավոր գինի։ Առաջին անգամ արտադրվել է 1940 թվականին, Էջմիածնի շրջանում (այժմ՝ Արմավիրի մարզի մաս), «Ոսկեհատ» խաղող»-ից։ Թնդությանը 19 ծավալային % է, շաքարայնությանը՝ 10%, տիտրվող թթվությանը՝ 4,5–5,5 գ/լ։ Այգեշատն ունի դեղին սաթի գույն, մրգահամ է։
Հնեցման ընդհանուր ժամկետը 3 տարի է։ Համամիութենական և միջազգային մրցույթներում ու համտեսների ժամանակ Այգեշատին շնորհվել են 6 ոսկե, 4 արծաթե մեդալներ, 1 դիպլոմ ու 1 ատեստատ։
Պուեբլա դե լա Սիեռա

Պուեբլա դե լա Սիեռա (իսպ․՝ Puebla de la Sierra), մունիցիպալիտետ Իսպանիայում։ Մտնում է Մադրիդ պրովինցիայի Մադրիդ ինքնավար համայնքի կազմի մեջ։


== Արտաքին հղումներ ==
Տվյալներ Պուեբլա դե լա Սիեռայի մասին
Ավետիք (մանրանկարիչ)

Անվան այլ կիրառումների համար տե՛ս՝ Ավետիք (այլ կիրառումներ)Ավետիք (ծննդյան և մահվան թվականները անհայտ), միջնադարի հայ մանրանկարիչ։


== Կենսագրություն ==
Ենթադրվում է, որ ստեղծագործել է XIV դարում։ Երևանի Մեսրոպ Մաշտոցի անվան Մատենադարանի կիլիկյան 13-րդ դարի ավետարաններից մեկում (№ 7644, ստացող՝ Սմբատ Գունդստաբլ) գտնվում է Քրիստոսի կյանքին նվիրված յոթ մանրանկար, որոնցից մեկի տակ հեղինակի հիշատակագրությունն է՝

Ենթադրվում է, որ այդ յոթ մանրանկարները հետագայում են ավելացվել ձեռագրի մեջ։ Ավետիքի մանրանկարների խտացված գույները աղերսվում են վաղ շրջանի հայկական ձեռագրերի երփնագրին։ Նկարների խորքը ծանրաբեռնված է ճարտարապետական կառույցների պատկերներով։ Մարդկային դեմքերը նկարված են լուսավոր գույների համադրությամբ։


== Գրականություն ==
Հովսեփյան Գ., Հիշատակարանք ձեռագրաց, հ. 1, Անթիլիաս, 1951, էջ 958։  Հին հայկական մանրանկարչություն, [ալբոմ], կազմ. Լ. Ա. Դուռնովո, Ե., 1952։
Ազարյան Լ. Ռ., Կիլիկյան մանրանկարչությունը XII–XIII դդ., Ե., 1964, էջ 84։
Свирин А. Н., Миниатюра древней Армении, М.-Л., 1939, с. 54; Дурного Л. А., Краткая история древнеармянской живописи, Е., 1957, с. 37–38.
Եվգենի Վինոկուրով

Եվգենի Միխայլովիչ Վինոկուրով (հոկտեմբերի 22, 1925(1925-10-22), Բրյանսկ, ՌԽՖՍՀ, ԽՍՀՄ - հունվարի 23, 1993(1993-01-23), Մոսկվա, Ռուսաստան), խորհրդային բանաստեղծ։


== Կենսագրություն ==
ԽՄԿԿ անդամ 1952 թվականից։ Ավարտել է Մաքսիմ Գորկու անվան գրականության ինստիտուտը (1951)։


== Ստեղծագործություններ ==
«Բանաստեղծություններ պարտականության մասին» (1951)
«Կապույտը» (1956)
«Խոստովանանք» (1958)
«Դեմք մարդկային» (1960)
«Երաժշտություն» (1964)
«Բնավորություններ» (1965)
«Ռիթմ» (1966)
«Հակադրություններ» (1975)
«Տարածություն» (1976)
«Վիճակ» (1978)
«Ակնածանք» (1981)
«Կեցություն» (1982) բանաստեղծություններ
«Պոեզիա և միտք» (1966)
«Ուժի մեջ է մնում» (1979) հոդվածներՎինոկուրովին բնորոշ է կենցաղային մանրամասները ճշգրտորեն պատկերելու, կյանքը փիլիսոփայորեն իմաստավորելու հակումը։


== Շքանշանները ==
Աշխատանքային կարմիր դրոշի
Հոկտեմբերյան հեղափոխության շքանշան


== Ծանոթագրություններ ==
5150: Home 4 tha Sick

5150: Home 4 tha Sick, ռեփեր Eazy-E-ի մինի-ալբոմը, հրապարակվել է 1992 թվականի դեկտեմբերի 28-ին, առաջին ալբոմի՝ N.W.A, փլուզումից հետո (1991)։ Ալբոմում տեղ գտան «Only If You Want It» և «Neighborhood Sniper» սինգլերը։


== Ստեղծագործությունների ցանկ ==


== Դիրքեր ==


== Ծանոթագրություններ ==
Վերջին ընթրիքը (նկար, Սալվադոր Դալի)

«Վերջին ընթրիքը», իսպանացի նկարիչ Սալվադոր Դալիի 1955 թվականին նկարված նկարն է։ Գտնվում է Վաշինգտոնում՝ Արվեստի ազգային պատկերասրահում։


== Տեղեկատվություն նկարի մասին ==
Դալին շուրջ երեք ամիս է աշխատել այս նկարի վրա, որի համար, իմիջիայլոց, օգտագործել է լուսանկարչական նյութ։ Նկարի կառուցվածքային հիմքն այստեղ այն է, որ նա բնորոշել է նկարը որպես «թվաբանական և փիլիսոփայական տիեզերագնացություն, ինչը հիմնված է տասներկու համարի թվի մեծության վրա։ Հնգանկյունն իր մեջ պարունակում է միկրոտիեզերական մարդ Քրիստոսին։ 

Ինչպես Դալիի մյուս կրոնական նկարները, այնպես էլ «Վերջին ընթրիքը» հանդիսատեսի շրջանում ծայրաստիճան բազմազան արձագանք է առաջացրել։ Քննադատողների մի մասը հերքել է նկարը որպես հնարքի և բանականության արդյունք լինելու գաղափարը, իսկ մյուսները կարծել են, որ նկարիչը կարողացել է նոր հիմքի վրա ստեղծել ավանդական աղոթքի պատկերը։ Հակասությունն ավելի է սրվում այն ​​փաստով, որ հասարակությունը գիտեր Դալիին որպես մարդ, որը հակված էր խաղալ հասկացությունների և հույզերի հետ, այլ ոչ թե անկեղծորեն արտահայտել իրենց համոզմունքները։ Հիսուսն ու նրա տասներկու աշակերտները տեղավորված են ապակե պատերով մոդեռնիստական ​​ինտերիերում։ Առաքյալները գլուխները խոնարհել են և ծնկի են իջել ​​մեծ քարե սեղանի շուրջ։ Նրանց շոշափելի պատկերները հակադրություն են կազմում Քրիստոսի մարմնի թափանցիկության հետ։ Երկու կես հացերը և կես բաժակ գինին ներկայացվում է որպես սուրբ կերակուր։ Դալին այս նկարը ստեղծել է ըստ Վերածննդի արվեստի ուսումնասիրության վրա հիմնված մաթեմատիկական սկզբունքների, և այստեղ հատկապես զգացվում է Լեոնարդո դա Վինչիի (ամենահայտնի «Վերջին ընթրիքի» հեղինակ) ազդեցությունը։ Լեոնարդոյի որմնանկարից վերցված ժեստով Հիսուսը ցույց է տալիս երկինքը և մի մարմին (հնարավոր է՝ Սուրբ Հոգին), որի երկարած ձեռքերը կարծես գրկում են բոլոր ներկաներին։


== Տես նաև ==
Խորհրդավոր ընթրիք


== Ծանոթագրություններ ==


== Մատենագիտություն ==
Hamerman, Nora. “A New Look at Dalí’s “Sacrament”. The Catholic Herald, (October 13, 2010) accessed June 2, 2013
Novak, Michael Anthony. “Misunderstood Masterpiece.” America Magazine (November 5, 2012), accessed May 28, 2013
Novak, Michael Anthony. "Salvador Dali’s The Sacrament of the Last Supper: A Theological Re-Assessment." Conference paper, 2005, accessed March 27, 2015
Brown, David. “The Last Supper”. A Sermon preached in Trinity College Chapel, Cambridge (February 25, 2007) accessed May 28,2013, * * * http://www.trinitycollegechapel.com/media/filestore/sermons/BrownLastSupper250207.pdf.


== Արտաքին հղումներ ==
Վերջին ընթրիքը Սալվադոր Դալիի ստեղծագործությունների պատկերասրահում (անգլ.)
Վերջին ընթրիքը
Արվեստի ազգային պատկերասրահ։ Հավաքածու։ Վերջին ընթրիքի խորհուրդը
Նկարներ Դալլի պատկերասրահից
Նկարների աստվածաբանական վերլուծություն
Զարուդիե (գյուղ, Տեոֆիպոլի շրջան)

Անվան այլ կիրառումների համար տե՛ս՝ ԶարուդիեԶարուդիե (ուկրաիներեն՝ Заруддя), գյուղ Ուկրաինայի Խմելնիցկիի մարզի Տեոֆիպոլի շրջանում։
2001 թվականի տվյալներով Զարուդիե գյուղում բնակվում էր 278 մարդ։ Բնակավայրը զբաղեցնում է 0,716 կմ² տարածք։ Բնակչության խտությունը կազմում էր 360335 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սայաթ-Նովայի հուշաղբյուր (Երևան)

Անվան այլ կիրառումների համար տե՛ս՝ Սայաթ-Նովա (այլ կիրառումներ)Սայաթ-Նովայի հուշաղբյուր, գտնվում է Երևանի կենտրոնում՝ Կոմիտասի անվան կոնսերվատորիայի և Սայաթ-Նովայի անվան երաժշտական դպրոցի առջևի պուրակում, տեղադրվել է 1963-ին։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։


== Հեղինակներ ==
Քանդակագործ՝ Արա Հարությունյան
Ճարտարապետ՝ Էդուարդ Սարապյան


== Տվյալներ ==
1963թ. Երևանում բացվեց հայ նշանավոր աշուղ Սայաթ-Նովայի անվան պողոտան։ Նույն թվականին տեղադրվեց նրա հուշաղբյուրը։
Հուշաղբյուրը կառուցված է սպիտակ մարմարից, չափերը՝ 300х375х40 մ։
Ձախ կողմում փորագրված են Սայաթ-Նովայի հանրահայտ բանաստեղծության հետևյալ տողերը.«Ամեն մարթ չի՛ կանա խըմի՝ իմ ջուրըն ուրիշ ջըրեն է։Ամեն մարթ չի կանա կարթա՝ իմ գիրըն ուրիշ գըրեն է։Բունիաթըս ավազ չիմանաս՝ քարափ է, քարուկըրեն է»։
Սայաթ-Նովայի հուշաղբյուրի համար 1964 թ. Ա. Հարությունյանն արժանացավ ԽՍՀՄ Գեղարվեստի ակադեմիայի արծաթե մեդալին։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Նապի (գյուղ, Միսսո շրջան)

Անվան այլ կիրառումների համար տե՛ս՝ ՆապիՆապի (էստ․՝ Napi), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հրաժեշտ (ֆիլմ, 2019)

«Հրաժեշտ» (անգլ.՝ The Farewell), 2019 թվականի ամերիկյան դրամատիկական ֆիլմ՝ նկարահանված ռեժիսոր Լուլու Վանգի կողմից, որը հանդես է եկել նաև որպես սցենարի հեղինակ։ Գլխավոր դերերը կատարել են Ակվաֆինան, Ցի Ման, Դայանա Լինը, Չժաո Շուժենը, Լու Հոնգն ու Ցզյան Յունբոն։


== Սյուժե ==
Չինական ծագմամբ սկսնակ գրողն արդեն մի քանի տարի ապրում է Միացյալ Նահանգներում։ Այդ ամբողջ ընթացքում նա չի կարողանում դադարել մտածել իր ընտանիքի, հատկապես սիրելի տատի մասին։ Անսպասելիորեն պարզվում է, որ տատը մահացու հիվանդ է և նրան շատ կարճ կյանք է մնում։ Ընտանիքի անդամները որոշել նրան հիվանդին չհայտնել մոտալուտ մահվան մասին, որպեսզի չվրդովվեցեն նրան։ Դրա փոխարեն որոշվում է կազմակերպել մեծ տոն, որի ընթացքում բոլորը կարող են հրաժեշտ տալ մեռնող կնոջը։


== Դերերում ==


== Թողարկում ==
Ֆիլմի պրեմիերան կայացել է 2019 թվականի հունվարի 25-ին «Սանդենս» 35-րդ կինոփառատոնում։ 2019 թվականի հունվարին A24-ը ձեռք է բերել ֆիլմը Միացյալ Նահանգների տարածքում ցուցադրելու իրավունքը։ Այն վարձույթի է հանվել 2019 թվականի հունվարի 12-ին։


== Քննադատություն ==
Rotten Tomatoes կայքում ֆիլմն ունի 100% վարկանիշ՝ հիմնված 48 գրախոսությունների վրա 8,69/10 միջին գնահատականով։ Metacritic կայքում ֆիլմն ունի 100 հնարավորից 87 միավոր՝ հիմնված 11 գրախոսության վրա, ինչը համապատասխանում է «համընդհանուր ճանաչման»։


== Ծանոթագրություններ ==


== Արտաքին հղումներ ==
«Հրաժեշտ (ֆիլմ, 2019)»(անգլ.) ֆիլմը Internet Movie Database կայքում
Բասկան (այլ կիրառումներ)

Բասկան, կարող է վերաբերել՝

Բասկան - գյուղ Արևմտյան Հայաստանում, Բիթլիսի վիլայեթի Վարդոյի գավառակում
Բասկան - գյուղ Ռուսաստանի Բաշկորտոստան հանրապետության Բելորեցկի շրջանի կազմում